15મી ઑગસ્ટના દિવસે આપણએ સ્વતંત્ર દિવસની ઉજવણી કરીએ છે. ગુજરાતમાં એક એવો ટ્રેન્ડ હતો કે સરકારી કાર્યક્રમ ગાંધીનગરમાં યોજાતા હતા, શાળાના વિદ્યાર્થી આવતા, અધિકારીઓ આવતા, અન્ય લોકો આવતા અને ઉજવણી પૂર્ણ થઇ જતી. 15મી ઑગસ્ટએ દરેક ભારતીયના હૃદય સાથે જોડાયેલું છે પરંતુ એ માત્ર સરકારી કાર્યક્રમ બનીને રહી ગયો હતો, અમે તેમાંથી બહાર આવ્યા અને અમે આ ઉજવણીને ગામડાઓ સુધી લઇ ગયા અને તે વિકાસની ઉજવણી બની ગયું. અમે પહેલો કાર્યક્રમ પાટણમાં કર્યો હતો ત્યારે મીડિયા અને કોંગ્રેસે મારી ઘણી ટીકા કરી હતી, જાણે કે મે કંઇક ખોટું કર્યું છે. હું તિંરગો લહેરાવતો તો તેઓ કાળો વાવટો ફરકાવતા. જો કે બાબતને સમજવામાં થોડો સમય લાગ્યો. અમે તેમને સમજાવ્યા કે અમે જે કરી રહ્યાં છીએ તેમા જોડાઓ, મીડિયાએ આ વાત સમજી અને હું તેમનો આભારી છું.